पाएं अपने शहर की ताज़ा ख़बरें और फ्री ई-पेपरडाउनलोड करें
उत्तर प्रदेश की राजधानी लखनऊ स्थित डॉक्टर राम मनोहर लोहिया इंस्टीट्यूट के डॉक्टरों की एक बड़ी लापरवाही सामने आई है। आरोप है कि एक जीवित महिला को मृत घोषित कर दिया। परिजन शव घर ले गए, लेकिन वहां मरीज की सांस चल रही थी। पास के एक कंपाउंडर को बुला कर जांच की गई तो ऑक्सीमीटर लगाने पर उनका ऑक्सीजन का स्तर 99 और पल्स 50 दिख रहा था। जिस पर महिला को आनन-फानन में दूसरे अस्पताल में भर्ती कराया गया। महिला की रविवार देर रात मौत हो गई। वहीं, लोहिया संस्थान ने इस घटना को फर्जी बताया है।
क्या है पूरा मामला?
इंदिरा नगर निवासी सुनील कुमार ने बताया कि उनकी मां सुखरानी गौतम (54 साल) को सांस लेने में दिक्कत थी। इसलिए 29 अप्रैल को उन्हें लोहिया संस्थान लाए थे। यहां इमरजेंसी में उनका इलाज चल रहा था। परिवार वालों के अनुसार, रविवार की शाम 5.27 बजे मरीज को डॉक्टरों ने मृत घोषित कर दिया। इसके बाद वह अपने घर ले गए। जहां 7.24 बजे लोगों ने देखा कि मरीज मुंह से सांस लेने की कोशिश कर रही है। इसके बाद तुरंत घर पर ही ऑक्सीजन सपोर्ट दिया। इसके बाद उसे आनन-फानन में डालीगंज स्थित एक प्राइवेट अस्पताल में भर्ती करवाया गया। जहां डॉक्टरों ने उन्हें मृत घोषित कर दिया।
मौत नहीं हुई तो डिस्चार्ज क्यों किया?
लोहिया संस्थान प्रशासन ने पूरे मामले को फर्जी बताया है। लेकिन सवाल यह उठता है कि जब मरीज की मौत नहीं हुई तो उसे डिस्चार्ज क्यों किया गया? जबकि गंभीर हालात के चलते उसे सुबह ही वार्ड में भर्ती कराया गया। था। वहीं डालीगंज के निजी अस्पताल में महिला को भर्ती कराए जाने के बाद रविवार देर रात 10:00 बजे उसकी मौत हो गई इसके बाद 10:15 बजे महिला की मौत की जानकारी दी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn